Krajevna skupnost Lokovec

Lokovec 82

5253 Čepovan

Datum: 20. 4. 2024

**ZAPISNIK**

9. seje Sveta Krajevne skupnosti Lokovec, ki je bila dne 20. 4. 2024 v prostorih CTD v Srednjem Lokovcu s pričetkom ob 18.30 uri.

Prisotni člani: Elena Delfini, Sebastjan Šuligoj, Tanja Bremec, Zdenko Šuligoj, Sašo Winkler in Ljubka Čargo, svetnica Mestne občine Nova Gorica

Odsotni: Karin Šuligoj, Tomaž Bremec

Dnevni red:

1. Potrditev dnevnega reda.
2. Potrditev zapisnika 8. redne seje KS Lokovec in pregled izpeljanih sklepov.
3. Priprava predlogov načrtov razvojnih programov (NRP) za potrebe rebalansa 2024.
4. Sanacija krajevnih poti.
5. Predvidene aktivnosti v mesecu maju 2024.
6. Razno.

Predsednik Zdenko Šuligoj je odprl sejo in predstavil dnevni red.

Ad. 1.) **Sklep**: Člani sveta so soglasno potrdili dnevni red.

Ad.2.) Predsednik je povzel sklepe 8. seje in povedal, da je bila večina realizirana, nekatera pa so še v teku realizacije.

**Sklep**: Člani sveta so soglasno potrdili zapisnik 8. seje.

Ad.3.) Člani sveta so podajali predloge za potrebe rebalansa proračuna za leto 2024:

* prekritje župnišča (vrednost cca. 60 000€),
* infrastruktura (asfaltacija cest, vrednost cca. 35 000€),
* nakup paletnega vozička za potrebe v Domu krajanov Zgornji Lokovec (vrednost 500€),
* razširitev centralnega ogrevanja v Domu krajanov Zgornji Lokovec (vrednost cca. 4.000€),
* izlet krajanov (vrednost cca. 600€),
* popravilo oglasnih desk (vrednost cca. 500€),
* postavitev javne razsvetljave na ekološkem otoku v Srednjem Lokovcu in pri cerkvi (vrednost cca. 1.000€),
* nakup dveh košev za smeti in postavitev le-teh na igrišče v Srednjem Lokovcu in pred Domom krajanov v Zgornjem Lokovcu (vrednost cca. 400€),
* nakup sesalnika za prah (vrednost cca. 300€),
* krajevni praznik (vrednost cca. 2.200€),
* Miklavževanje (vrednost cca. 1.000€),
* novoletna okrasitev kraja (vrednost cca. 1.500€).

Ad. 4.) Predsednik pove, da potekajo pogovori za sanacijo krajevnih poti po zaključku pluženja cest. Ocenjena vrednost 18.000 €.

Ad. 5.) Organiziralo se bo kresovanje, ki bo v Srednjem Lokovcu na igrišču v vrednosti cca. 300€.

Za izpeljavo bodo zadolženi vsi člani KS Lokovec.

Ad. 6.) Na seji sta bili ugotovljeni še dve potrebi za ureditev:

* Potrebno bi bilo očistiti vse propuste in mulde po celem Lokovcu. Zahtevo se bo poslalo koncesionarju, da se zadevo uredi.
* Na določenih mestih bi bilo potrebno razširiti ovinke, ter sanirati poškodbe (obnovitev asfalta) na javnih in lokalnih cestah.

Člani KS Lokovec so se s tem strinjali.

Naslednja seja je predvidena konec meseca maja.

Seja Sveta KS Lokovec je bila zaključena ob 21.00.

Zapisal: Sašo Winkler, član KS Predsednik KS Lokovec

Zdenko Šuligoj l.r.